Kikulacho ki nguoni mwako

KIKULACHO KI NGUONI MWAKO

Maana ya hii methali ni kwamba msaliti wako ni mtu unayecheka naye na
kufanya naye mengi pamoja,ya sirini na ya wazi,yanayojulikana na
yanayojulikana.

Hapo zamani za kale palikuwa na kijana mmoja aliyeishi katika mtaa wa
Mau.Jina lake lilikuwa Ridhaa.Katika familia yao walikuwa matajiri wa
hali ya juu na hawakukosa chochote walichokihitaji maishani mwao.Siku
moja kulikuwa na sherehe kwao na aliweza kuachiwa mtoto mdogo na
shangazi yake.Yule mtoto alipoanza kulia aliweza kutoka naye nje ili
ampelekee shangaziye aweze kumnyamazisha.Kwa hiyo hatua aliweza kuvamiwa
na watu wawili waliojihami.Mmoja alikuwa na mtoto aliyefariki mikononi
mwake na waliweza kumpumbaza na kubadilishana wale watoto.Tangia hiyo
siku familia yao imekuwa ikilaumiwa ya kwamba waliweza kumuua yule
mtoto.

Baba wa yule kijana alikuwa na kampuni kadhaa katika mitaa tofauti
tofauti na aliamua kumkabidhi kijana wake zile kampuni kwa vile miaka
yake ilikuwa imesonga na alihitaji kupumzika bila kuhusika na shughuli
mbalimbali.Kwa hivyo alikuwa ndiye Mkurugenzi mtendaji wa zile
kampuni.Yule kijana alikuwa na maadui wengi sana waliounda vikosi
mbalimbali waliojaribu kumuangamiza na hili lilimpelekea kuunda kikosi
chake cha kujikinga kutokana na wale maadui.

Katika sehemu nyingine ya ule mtaa kulikuwa na msichana aliyeumbwa
akaumbika.Jina lake lilikuwa Lily.Alikuwa ni mrembo sana aliyewatia
wanaume wengi sana tamaa kwa lile umbo lake.Pia wanadada wenzake
walimwonea wivu sana.Lily alikuwa amemaliza masomo yake ya chuo kikuu na
alikuwa ashaanza kutafuta kazi.Kwa harakati za kutafuta kazi,alibahatika
kuajiriwa katika moja ya zile kampuni za akina Ridhaa.Kwa hivyo bila
kupoteza wakati alianza kazi mara moja.Meneja wake alimkabidhi kazi
mbalimbali alizofaa kushughulikia.

Mkurugenzi mtendaji wa lile kampuni aliamua kuwatembelea siku
moja.Alipendezwa sana na Lily na wakaanza mazungumzo.Uhusiano wao
uliendelea kukua zaidi na wafanyakazi wenzake wakaanza kumwonya ya
kwamba aachane na Mkurugenzi mtendaji ili kuyaokoa maisha yake na
familia yake.Alishangazwa sana na zile kelele zao na aliamua kuwauliza
maanake.Walimwelezea ya kwamba kuna warembo wengi sana waliojaribu
kumposa Mkurugenzi mtendaji na baadaye wakapigwa kalamu.Hilo halikumtia
wasiwasi na walipendana sana hadi Mkurugenzi mtendaji akampandisha cheo
na kuwa msaidizi wake katika ofisi yake.

Upande mwingine Mjomba wake Ridhaa alikuwa na msichana kwa jina
Vivian.Alimlazimisha sana kuolewa na Ridhaa ili aweze kupata siri kadhaa
kuhusu familia yao.Vivian alimpenda sana Ridhaa na alikuwa amemngojea
kwa miaka ishirini ili wakaweze kufunga ndoa.Alijaribu sana kumpa Ridhaa
mapenzi lakini alikataa kumpenda katakata kwa kuwa moyo wake ulimpenda
mwingine.

Siku moja Vivian aliamua kumtembelea Ridhaa ofisini mwake pamoja na
dadake.Walipofika mle ndani walipata ya kwamba hayupo bali ni msaidizi
wake aliyekuwa mle ndani.Alipandwa na mori sana na kuanza kumgombanisha
akimuuliza yeye ni nani.Lily alishangazwa sana na matendo yake na
hakujibu lolote.Aliendelea kugombanishwa na baadaye akamchapa makofi na
kumwonya ya kwamba aepukane na Ridhaa kabisa na kuondoka.Jioni ilipofika
aliondoka kazini na kuelekea nyumbani kwake.Alioga na kuyabadilisha
mavazi yake.Baada ya hapo aliingia jikoni na kutengeneza chakula cha
jioni.Kwa muda wa nusu saa kilikuwa kimeiva ambapo alipakua na kuelekea
sebuleni ili apate kula.Alipokuwa akila kile chakula,alikumbuka kisa
kilichotokea kazini mchana na kukosa hamu ya kula na akaelekea malazini
kupumzika.

Siku iliyofuata ilikuwa ni wikendi na alikuwa amealikwa na rafikiye
katika sherehe ya kibiashara iliyopaswa kuendelea hapo usiku.Kwa hivyo
alishinda nyumbani mchana wote na jioni ilipofika akaanza
kujitayarisha.Alipomaliza kujitayarisha rafikiye alimpigia simu na
kumjuza ya kwamba ashaafika na anamngoja nje ya lango.Alifunga mlango wa
nyumba yake na kuelekea alipokuwa rafikiye.Alipofika walisalimiana na
akaweza kuingia kwa gari.Walipokuwa wakisafiri, rafikiye alimwomba
akaweze kujifanya kama mpenziwe kwa ile sherehe.Lily alinyamaza kimya na
kuwaza kwa muda mfupi kabla ya kuitikia.Baada ya muda mfupi waliweza
kufika mahali sherehe ilikuwa iandaliwe.Mle ndani watu walikuwa wamejaa
sana na wanahabari walikuwa wengi tu sana.Wanahabari waliwauliza maswali
mengi sana walipokuwa wanapita.Baadaye walifika kwa jengo kuu ambapo
watu walikuwa wakijiburudisha kwa njia mbalimbali.Kwa hilo jengo
rafikiye aliwaona mapacha wawili waliokuwa marafiki zake.Waliwakaribia
nao pia wakaanza maswali mengi ambayo hawakujibiwa.Rafikiye aliagiza
vinywaji aina ya soda na kumwachia Lily kabla ya kumwagiza asizungumze
na watu wowote wale na kuondoka.

Alipoondoka,wale mapacha walimkaribia alipokuwa ameketi na kuanza
kuzungumza naye.Walimpatia vinywaji mbalimbali,na alipoonja alihisi
ukali wake na kukumbuka alikanywa kuongea na yeyote.Waliendelea kumpa
vile vinywaji kabla ya kumwona rafikiye Lily kwa umbali na
kutoroka.Rafikiye alipofika,alimkuta amelewa na hajitambui.Alilipia
jumba moja la malazi na kumchukua mikononi mwake akiogopa aanze
kulopokwa.Ghafla bin vuu,mlango ulibishwa na alipofungua,Ridhaa aliingia
mle ndani kwa makali sana na kumgombeza rafikiye Lily akimuuliza
anafanyaje na mpenziwe.Alimpa kofi moja la uso na damu ikaanza
kumtiririka pale mdomoni.Baadaye alimbeba Lily na kuelekea naye nyumbani
kwake.Vivian alikuwa tayari amechapisha habari za uongo kumhusu Lily
kuwa ameweza kuavya mimba nyingi ili kumuaribia uhusiano wake na Ridhaa
na aweze kumpata kama Bwanake.Hizo habari zilienea sana lakini ziliweza
kuondolewa na ziliwafanya waweze kuachana kwa muda wakitafuta ukweli.

Baada ya kuachana,Lily alienda likizoni kwa kuwa ilikuwa ni wakati wa
sherehe za Krismasi.Vivian alimpigia Lily simu na kumtishia aachane na
mpenziwe ama amuue.Aliitazama ile simu yake kwa muda na iliishia
kuanguka sakafuni na kutawanyika jinsi haingefanya kazi tena.Hii
ilimfanya augue sana hadi mawazo yake yakaadhirika pakubwa ya kwamba
hangeweza kukumbuka mambo yaliyopita.Ridhaa alimpigia simu mara kadhaa
na akavunjika moyo baada ya kushindwa kumfikia.Hii ilimsababishia kuugua
pia na alilazwa hospitalini na kutiwa katika hali ya koma ili akaweze
kuzikumbuka sura zilizomvamia akiwa mchanga na kumuua mtoto aliyekuwa
ameachiwa.Baada ya muda mrefu aliweza kupona na kukumbuka ya kwamba
watoto walibadilishwa bali si kuuawa.

Baada ya kutoka likizo,Lily alirejea kazini.Ridhaa alikuwa ameshajua
ukweli kuwa habari zilizokuwa zimechapishwa kwa magazeti ni za uongo,na
aliweza kumuomba wakaweze kurudiana.Siku moja waliweza kutembea kwa
akina Ridhaa na mamake aliweza kushangaa sana alipomwona Lily kwa kuwa
alimfanana sana dadake aliyefariki kitaambo.Hadi alianza kumwita
Sophia,alivyokuwa akiitwa dadake.Lily alichanganyikiwa sana na akajaribu
kuwaelezea kuwa ata hamjui Sophia.Mamake Ridhaa aliweza kutoa picha
waliokuwa wamepiga na dadake pamoja na mtoto wake na walifanana sana.

Siku iliyofuata walienda hospitalini kufanya vipimo vya DNA na kugundua
ya kuwa wote ni wa familia moja.Lily alishangaa sana na akawaza kwa muda
mrefu baada ya kugundua amekuwa akiishi na wageni bali si wazazi wake
halisi.Hili liliweza kufanya atoroke pamoja na ile picha
aliopatiwa.Alipokuwa njiani,gari lilisimama kando yake na watu wawili
wakatoka mbio na kumtia ndani kwa fujo na kisha wakaondoka.Walimpekea
kwa jumba moja kuu na kumfungia humo ndani.Baadaye,mwanaume wa umri wa
kati aliweza kuingia kwa lile jumba na alipomwona alishangaa sana na
kuanza kuuliza kwa sauti ya juu kwani hakufa.Alimwelezea namna
alivyowaua wazazi wake kwa sababu ya kujua siri zake za ndani
wasizopaswa kujua.Alimwelezea ya kwamba anapanga pia kumuua pamoja na
Ridhaa.Alipandwa na mori sana kwa kusikia hilo.

Kwa upande mwingine,Ridhaa alichukuliwa na babake Lily(aliyekuwa
akimlea) na kumwelezea kila kitu.Alimwambia kabla ya mamake
kuaga,alimwachia majukumu ya kumlinda Lily kutokana na mjomba wake kwa
kuwa alitaka kuiangamiza familia yake.Alimwelezea walivyomchukua Lily
miaka mingi iliyopita ili akaweze kutoka machoni mwa mjomba wake.Pia
Ridhaa alichanganyikiwa sana baada ya ile siri kufichuliwa.Kwa hivo
walianza kujipanga namna watakavyoweza kumwokoa Lily kutoka mikononi mwa
mjomba wake.

Ridhaa aliandaa kikosi chake na kuelekea alipokuwa amefichwa
Lily.Walipofika kule walikuta wamengojewa kwa hamu na ghamu na watu
waliokuwa wamejihani na silaha mbalimbali.Kwa hivyo kikosi chake Ridhaa
kilianza kukabiliana nao mara moja bila kupoteza muda,naye akijaribu
kutafuta namna anavyoweza kufika kwa lile jumba.Naye Lily alifanikiwa
kupata simu ndogo kwa lile jumba na kumpigia Ridhaa na kumwelezea kila
kitu kilichoendelea humo ndani na jinsi bomu zilivyokuwa zimetekwa humo
ndani na kuwa zitalipuka muda wowote kutoka sasa.Ridhaa alihuzunika sana
kuona mpenziwe anakaribia kuangamia.Alijaribu kila namna kulifikia lile
jumba lakini dakika chache tu zile bomu ziliweza kulipuka na jumba
kuporomoka na Lily akafia humo ndani.Ridhaa aliadhirika sana baada ya
kuona jinsi mjomba wake amekuwa akihangaisha familia yake.Alishangaa
sana na kugundua kumbe kikulacho ki nguoni mwako.